Document ID: 31990D0380

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1990 για την τροποποίηση του παραρτήματος Ι της οδηγίας 89/440/ΕΟΚ του Συμβουλίου (90/380/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 71/305/ΕΟΚ του Συμβουλίου της 26ης Ιουλίου 1971 περί συντονισμού των διαδικασιών για τη σύναψη συμβάσεων δημοσίων έργων (1), όπως τροποποιήθηκαν από την οδηγία 89/440/ΕΟΚ (2), και ιδίως το άρθρο 1 στοιχείο β) και το άρθρο 30β, τη γνώμη της συμβουλευτικής επιτροπής για τις συμβάσεις δημοσίων έργων, Εκτιμώντας: ότι στο παράρτημα Ι της οδηγίας 89/440/ΕΟΚ περιέχονται πίνακες των οργανισμών ή των κατηγοριών οργανισμών δημοσίου δικαίου που πληρούν ορισμένα κριτήρια· ότι οι πίνακες αυτοί πρέπει να είναι όσο το δυνατόν πληρέστεροι· ότι το παράρτημα Ι της οδηγίας 89/440/ΕΟΚ τροποποιείται κατάλληλα από την Επιτροπή, βάσει των κοινοτικών κοινοποιήσεων που αποστέλλουν τα κράτη μέλη, όσον αφορά ενδεχόμενες αλλαγές των πινάκων· ότι ενδείκνυται να τροποποιηθεί το παράρτημα Ι της οδηγίας 89/440/ΕΟΚ βάσει των κοινοποιήσεων των κρατών μελών, ώστε να εφαρμοστεί η τροποποίηση κατά την ημερομηνία κατά την οποία τα κράτη μέλη πρέπει να θέσουν σε ισχύ τα κατάλληλα μέτρα προκειμένου να συμμορφωθούν με την οδηγία 89/440/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα Ι της οδηγίας 89/440/ΕΟΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από τις 19 Ιουλίου 1990. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 13 Ιουλίου 1990.

Classification Labels:
1
15

Label Descriptions:
{"1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 5283
1810
77
486

EuroVoc IDs (Expanded): 5283
1810
77
486

Dataset Source: meu

Split: train